open-index/open-wikipedia-markdown huggingface dataset:
ধর্মপুর ইউনিয়ন, সাতকানিয়া

**ধর্মপুর** বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।

## আয়তন
ধর্মপুর ইউনিয়নের আয়তন ১৬২৬ একর (৬.৫৮ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী ধর্মপুর ইউনিয়নের লোকসংখ্যা ১১,১৯১ জন। এর মধ্যে পুরুষ ৫,৮৬৬ জন এবং মহিলা ৫,৩২৫ জন।

## অবস্থান ও সীমানা
সাতকানিয়া উপজেলার উত্তর-পূর্বাংশে ধর্মপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে কালিয়াইশ ইউনিয়ন ও কেঁওচিয়া ইউনিয়ন, দক্ষিণে কেঁওচিয়া ইউনিয়ন ও বাজালিয়া ইউনিয়ন, পূর্বে সাঙ্গু নদী ও দোহাজারী পৌরসভা এবং উত্তরে সাঙ্গু নদী ও দোহাজারী পৌরসভা অবস্থিত।

## ইতিহাস
প্রশাসনিক সুবিধার্থে ১৯৭৩ সালে ধর্মপুর ইউনিয়ন বাজালিয়া থেকে ভাগ হয়ে নতুন ইউনিয়ন হিসেবে প্রতিষ্ঠা লাভ করে।

## প্রশাসনিক কাঠামো
ধর্মপুর ইউনিয়ন সাতকানিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
* আলমগীর
* ধর্মপুর

## শিক্ষা ব্যবস্থা
ধর্মপুর ইউনিয়নের সাক্ষরতার হার ৪৯.৭২%। এ ইউনিয়নে ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* অলি আহমদ বীর বিক্রম উচ্চ বিদ্যালয়
* বাজালিয়া উচ্চ বিদ্যালয়

;প্রাথমিক বিদ্যালয়
* উত্তর ধর্মপুর সরকারি প্রাথমিক বিদ্যালয়
* দক্ষিণ ধর্মপুর সরকারি প্রাথমিক বিদ্যালয়
* ধর্মপুর আলমগীর সরকারি প্রাথমিক বিদ্যালয়
* ধর্মপুর কালগাজী সিকদার সরকারি প্রাথমিক বিদ্যালয় 
* ধর্মপুর মহুরীপাড়া সরকারি প্রাথমিক বিদ্যালয়
* ধর্মপুর সরকারি প্রাথমিক বিদ্যালয়
* পশ্চিম ধর্মপুর সরকারি প্রাথমিক বিদ্যালয়
* বাজালিয়া সরকারি প্রাথমিক বিদ্যালয়

## যোগাযোগ ব্যবস্থা
ধর্মপুর ইউনিয়নে যোগাযোগের প্রধান ২টি সড়ক বাজালিয়া-দোহাজারী সড়ক ও কালিয়াইশ-ধর্মপুর সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
ধর্মপুর ইউনিয়নে ১৫টি মসজিদ, ৪টি ঈদগাহ ও ১৭টি মন্দির রয়েছে।

## খাল ও নদী
ধর্মপুর ইউনিয়নের উত্তর ও পূর্ব সীমান্ত দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে গড়ল খাল এবং উট্ট্যার খাল।

## হাট-বাজার
ধর্মপুর ইউনিয়নের প্রধান ২টি হাট/বাজার হল চক্রবর্তী হাট এবং বিশ্বাস হাট।

## দর্শনীয় স্থান
* ধর্মপুর ফকিরপাড়া দরবার শরীফ

## জনপ্রতিনিধি
* বর্তমান চেয়ারম্যান: নাছির উদ্দীন টিপু
;চেয়ারম্যানগণের তালিকা

## আরও দেখুন
* ফটিকছড়ি উপজেলা
* ফটিকছড়ি থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সাতকানিয়া উপজেলার ইউনিয়ন
ধোপাছড়ি ইউনিয়ন

**ধোপাছড়ি** বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।

## আয়তন
ধোপাছড়ি ইউনিয়নের আয়তন ১৪,২৭৭ একর (৫৭.৭৮ বর্গ কিলোমিটার)। এটি চন্দনাইশ উপজেলার সবচেয়ে বড় ইউনিয়ন।

## জনসংখ্যার উপাত্ত
২০১১ সালের আদমশুমারি অনুযায়ী ধোপাছড়ি ইউনিয়নের মোট জনসংখ্যা ১০,১৭৫ জন। এর মধ্যে পুরুষ ৫,০৭৫ জন এবং মহিলা ৫,১০০ জন। মোট পরিবার ২,০৭৬টি।

## অবস্থান ও সীমানা
চন্দনাইশ উপজেলার সমগ্র পূর্বাংশ জুড়ে ও সর্ব-উত্তরে ধোপাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে দোহাজারী পৌরসভা, হাশিমপুর ইউনিয়ন, কাঞ্চনাবাদ ইউনিয়ন, পটিয়া উপজেলার কচুয়াই ইউনিয়ন ও হাইদগাঁও ইউনিয়ন; উত্তরে রাঙ্গুনিয়া উপজেলার পদুয়া ইউনিয়ন; পূর্বে সাতকানিয়া উপজেলার পুরানগড় ইউনিয়ন, বান্দরবান জেলার বান্দরবান সদর উপজেলার কুহালং ইউনিয়ন ও বান্দরবান পৌরসভা এবং দক্ষিণে দোহাজারী পৌরসভা ও সাতকানিয়া উপজেলার পুরানগড় ইউনিয়ন অবস্থিত।

## প্রশাসনিক কাঠামো
ধোপাছড়ি ইউনিয়ন চন্দনাইশ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। তবে চন্দনাইশ থানার আওতায় ধোপাছ‌ড়িতে একটি পুলিশ তদন্ত কেন্দ্র রয়েছে। এ‌টি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
* পূর্ব ধোপাছড়ি
* পশ্চিম ধোপাছড়ি
* চিড়িংঘাটা

## ইতিহাস
১৯৭৩ সালের পূর্বে ধোপাছড়ি দোহাজারী ইউনিয়নের অন্তর্গত একটি গ্রাম ছিল। দোহাজারী ইউনিয়ন থেকে ১৯৭৩ সালে বিভক্ত করে ধোপাছড়ি ইউনিয়ন প্রতিষ্ঠা করা হয়। ধোপাছড়ি ইউনিয়ন পূর্বে পটিয়া উপজেলাধীন ২৪নং (ক) ধোপাছড়ি ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ১০নং ধোপাছড়ি ইউনিয়ন পরিষদ নামে প্রতিষ্ঠিত।

## শিক্ষা ব্যবস্থা
২০১১ সালের আদমশুমারি অনুযায়ী ধোপাছড়ি ইউনিয়নের সাক্ষরতার হার ৩০.৩%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে।

## যোগাযোগ ব্যবস্থা
ধোপাছড়ি ইউনিয়নে যোগাযোগের প্রধান সড়ক খাঁনহাট-ধোপাছ‌ড়ি-বান্দরবান সড়ক এবং দিয়াকুল-চি‌ড়িংঘাটা-ধোপাছ‌ড়ি-বান্দরবান সড়ক।
যোগাযোগ মাধ্যম ভাড়ায় চা‌লিত মোটর সাইকেল, সিএন‌জি চা‌লিত অটোরিক্সা, মা‌হিন্দ্রা ও অন্যান্য।

## ধর্মীয় উপাসনালয়
ধোপাছড়ি ইউনিয়নে ১৬টি মসজিদ, ৬টি বিহার ও ৫টি গীর্জা রয়েছে।

## খাল ও নদী
ধোপাছড়ি ইউনিয়নের দক্ষিণ-পূর্ব সীমারেখা দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে ধোপাছড়ি খাল, গণ্ডামারা খাল, চাপাছড়ি খাল, মাইনী খাল, মংলা খাল, চেকখানি খাল এবং দোকানদা খাল।

## হাট-বাজার
ধোপাছড়ি ইউনিয়নের প্রধান হাট-বাজার হল ধোপাছড়ি বাজার।

## দর্শনীয় স্থান
* ‌দুধপুকুরিয়া-ধোপাছড়ি বন্যপ্রাণ অভয়ারণ্য
* গ্রীন ভ্যা‌লি পার্ক
* এলা‌চি লেবুর বাগান
* ধোপাছড়ি বাজার সংলগ্ন সাঙ্গু নদী

## জনপ্রতিনিধি
* বর্তমান চেয়ারম্যান: মোহাম্মদ মোরশেদুল আলম

;চেয়ারম্যানগণের তালিকা

## আরও দেখুন
* চন্দনাইশ উপজেলা
* চন্দনাইশ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চন্দনাইশ উপজেলার ইউনিয়ন
বরকল ইউনিয়ন, চন্দনাইশ

**বরকল** বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।

## আয়তন
বরকল ইউনিয়নের আয়তন ৬,২৫৭ একর (২৫.৩২ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী বরকল ইউনিয়নের মোট জনসংখ্যা ২০,৪৬০ জন। এর মধ্যে পুরুষ ১০,৭১২ জন এবং মহিলা ৯,৭৪৮ জন। মোট পরিবার ৩,৯২৮টি।

## অবস্থান ও সীমানা
চন্দনাইশ উপজেলার সর্ব-পশ্চিমে বরকল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে বরমা ইউনিয়ন, পূর্বে চন্দনাইশ পৌরসভা ও জোয়ারা ইউনিয়ন, উত্তরে পটিয়া উপজেলার শোভনদণ্ডী ইউনিয়ন এবং পশ্চিমে আনোয়ারা উপজেলার পরৈকোড়া ইউনিয়ন, হাইলধর ইউনিয়ন ও সাঙ্গু নদী অবস্থিত।

## প্রশাসনিক কাঠামো
বরকল ইউনিয়ন চন্দনাইশ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
* পাঠানদণ্ডী
* কানাইমাদারী
* বরকল
* ইসলামাবাদ
* চামুদরিয়া
* সুচিয়া

## ইতিহাস
বরকল ইউনিয়ন পূর্বে পটিয়া উপজেলাধীন ১৯নং বরকল ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৪নং বরকল ইউনিয়ন পরিষদ নামে প্রতিষ্ঠিত।

## শিক্ষা ব্যবস্থা
২০১১ সালের আদমশুমারি অনুযায়ী বরকল ইউনিয়নের সাক্ষরতার হার ৬২%। এ ইউনিয়নে ৫টি মাধ্যমিক বিদ্যালয়, ৩টি মাদ্রাসা ও ১১টি প্রাথমিক বিদ্যালয় রয়েছে।
|-মাধ্যমিক বিদ্যালয় -

*বরকল শামসুজ্জামান উচ্চ বিদ্যালয়
*বরকল আব্দুল হাই আনোয়ারা বেগম বালিকা উচ্চ বিদ্যালয়
*সূচিয়া রামকৃষ্ণ উচ্চ বিদ্যালয়
*চামুদরিয়া বহুমুখী উচ্চ বিদ্যালয় 
মাদ্রাসা -
*বরকল সালামতিয়া সুন্নিয়া সিনিয়র মাদ্রাসা
*পাঠান্দ্ডী তাহেরীয়া ছাবেরীয়া আলিম মাদ্রাসা 
*হযরত হোসেন শাহ রহ: দাখিল মাদ্রাসা

## যোগাযোগ ব্যবস্থা
বরকল ইউনিয়নে যোগাযোগের প্রধান সড়ক চন্দনাইশ-বরকল সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
বরকল ইউনিয়নে ৩৯টি মসজিদ, ২টি ঈদগাহ ও ১১টি মন্দির রয়েছে।

## খাল ও নদী
বরকল ইউনিয়নের পশ্চিম পাশ দিয়ে বয়ে চলেছে সাঙ্গু নদী। এছাড়া রয়েছে চানখালী খাল।

## হাট-বাজার
বরকল ইউনিয়নের প্রধান ২টি হাট/বাজার হল মৌলভীবাজার,,বাংলাবাজার।

## দর্শনীয় স্থান
বরকল ইউনিয়নের দর্শনীয় স্থানগুলোর মধ্যে রয়েছে:
* হযরত মামুন খলিফা শাহী জামে মসজিদ
* কানকুন দীঘি
* বরকল-আনোয়ারা সংযোগ সেতু

## উল্লেখযোগ্য ব্যক্তি
* হোসেন জিল্লুর রহমান &ndash;- অর্থনীতিবিদ ও তত্ত্বাবধায়ক সরকারের সাবেক উপদেষ্টা

## জনপ্রতিনিধি
* **বর্তমান চেয়ারম্যান**: মোহাম্মদ আব্দুর রহিম চৌধুরী, 

* **পূর্বতন চেয়ারম্যানবৃন্দ**: 

* জনাব মোহাম্মদ মান্নান উদ্দীন, 
* জনাব মোহাম্মদ হাবিবুর রহমান, 
* জনাব মোহাম্মদ রশিদ আহম্মদ, 
* জনাব মোহাম্মদ আবুল বসর, 
* জনাব মাস্টার এ কে এম নাজিম উদ্দীন বিএসসি,
* জনাব মোহাম্মদ মোতাহের মিয়া 

;চেয়ারম্যানগণের তালিকা

## আরও দেখুন
* চন্দনাইশ উপজেলা
* চন্দনাইশ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চন্দনাইশ উপজেলার ইউনিয়ন
হারলা ইউনিয়ন

**হারলা** বাংলাদেশের চট্টগ্রাম জেলার অন্তর্গত চন্দনাইশ উপজেলার একটি বিলুপ্ত ইউনিয়ন।

## আয়তন
হারলা ইউনিয়নের আয়তন ছিল ২৭০৮ একর (১০.৯৬ বর্গ কিলোমিটার)।

## ইতিহাস
হারলা ইউনিয়ন চন্দনাইশ উপজেলাধীন ৩নং হারলা ইউনিয়ন পরিষদ নামে পরিচিত ছিল। পরবর্তীতে চন্দনাইশ পৌরসভা গঠনের কারণে হারলা ইউনিয়ন সম্পূর্ণ পৌরসভার অন্তর্ভুক্ত হয়ে যায়। এর ফলে হারলা ইউনিয়ন পরিষদ কার্যক্রম বর্তমানে বিলুপ্ত।

## আরও দেখুন
* চন্দনাইশ উপজেলা
* চন্দনাইশ পৌরসভা

## তথ্যসূত্র

## বহিঃসংযোগ

বিষয়শ্রেণী:চন্দনাইশ উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
ইসলামিক সেন্টার অভ আমেরিকা

**ইসলামিক সেন্টার অভ আমেরিকা** () মার্কিন যুক্তরাষ্ট্রের মিশিগান (Michigan) অঙ্গরাজ্যের ডিয়ারবর্ন (Dearborn) শহরে অবস্থিত একটি মসজিদ। মসজিদটি ২০০৫ সালে প্রতিষ্ঠিত হয় এবং প্রতিষ্ঠাতারা এটিকে উত্তর আমেরিকার বৃহত্তম মসজিদ হিসেবে দাবী করেন।  মসজিদটি মূলত শিয়া মুসলমানদের জন্য তৈরি করা হলেও সকল মুসলিম এখানে প্রার্থনা করতে পারে।

১৯৬৩ সালে মুহাম্মদ জাওয়াদ চিরি ইসলামী কেন্দ্র সংস্থাটি প্রতিষ্ঠা করেন। সাইয়েদ হাসান আল-কাজউইনি বর্তমান ইমাম।

## আরও দেখুন
* ডিয়ারবর্ন মসজিদ, একই শহরের একটি পুরাতন মসজিদ

## তথ্যসূত্র

## বহিঃসংযোগ
* In the Way of the Prophet: Ideologies and Institutions in Dearborn, Michigan, America's Muslim Capitol, at AmericanCity.org
* The Islamic Center of America
* Imam Sayed Hassan Al-Qazwini

বিষয়শ্রেণী:যুক্তরাষ্ট্রের মসজিদ
বিষয়শ্রেণী:১৯৬৩-এ প্রতিষ্ঠিত ইসলামি সংগঠন
বিষয়শ্রেণী:মিশিগানের মসজিদ
বিষয়শ্রেণী:গম্বুজসহ মসজিদ
বিষয়শ্রেণী:২১শ শতাব্দীর মার্কিন যুক্তরাষ্ট্রের মসজিদ
ডোমিনিকান প্রজাতন্ত্রের ভাষা

স্পেনীয় ভাষা ডোমিনিকান প্রজাতন্ত্রের সরকারী ভাষা  এবং এই ভাষাতে দেশের প্রায় ৯০% লোক কথা বলে। প্রায় ২% লোক হাইতীয় ক্রেওল ভাষাতে কথা বলে। এছাড়াও কয়েক হাজার লোক ইংরেজি ভিত্তিক একটি ক্রেওল সামানাতে কথা বলে। আন্তর্জাতিক কাজকর্মে স্পেনীয় ভাষার পাশাপাশি ইংরেজি ভাষাও ব্যবহৃত হয়।

## তথ্যসূত্র

## বহিঃসংযোগ
* ডোমিনিকান প্রজাতন্ত্রের ভাষার উপর এথ্‌নোলগ রিপোর্ট

বিষয়শ্রেণী:ডোমিনিকান প্রজাতন্ত্রের সংস্কৃতি
বিষয়শ্রেণী:উত্তর আমেরিকার ভাষা
হাশিমপুর ইউনিয়ন

**হাশিমপুর** বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।

## আয়তন
হাশিমপুর ইউনিয়নের আয়তন ৬,৮৩৫ একর (২৭.৬৬ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী হাশিমপুর ইউনিয়নের মোট জনসংখ্যা ২১,৯৪১ জন। এর মধ্যে পুরুষ ১১,২৪৯ জন এবং মহিলা ১০,৬৯২ জন। মোট পরিবার ৪,১৩৯টি।

## অবস্থান ও সীমানা
চন্দনাইশ উপজেলার মধ্যভাগে হাশিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে কাঞ্চনাবাদ ইউনিয়ন; পশ্চিমে চন্দনাইশ পৌরসভা ও সাতবাড়িয়া ইউনিয়ন; দক্ষিণে দোহাজারী পৌরসভা এবং পূর্বে দোহাজারী পৌরসভা, ধোপাছড়ি ইউনিয়ন ও কাঞ্চনাবাদ ইউনিয়ন অবস্থিত।

## প্রশাসনিক কাঠামো
হাশিমপুর ইউনিয়ন চন্দনাইশ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ।

ওয়ার্ডভিত্তিক এ ইউনিয়নের গ্রামগুলো হল:

## ইতিহাস
হাশিমপুর ইউনিয়ন পূর্বে পটিয়া উপজেলাধীন ২৩নং হাশিমপুর ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৮নং হাশিমপুর ইউনিয়ন পরিষদ নামে প্রতিষ্ঠিত।

## শিক্ষা ব্যবস্থা
২০১১ সালের আদমশুমারি অনুযায়ী হাশিমপুর ইউনিয়নের সাক্ষরতার হার ৪৬.৯%। এ ইউনিয়নে ২টি মাদ্রাসা, ১টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

## যোগাযোগ ব্যবস্থা
হাশিমপুর ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এছাড়া এ ইউনিয়নে রেল যোগাযোগ ব্যবস্থাও রয়েছে। চট্টগ্রাম-দোহাজারী রেলপথ। এই ইউনিয়নে দুটি রেল স্টেশন রয়েছে যথাক্রমে খানহাট স্টেশন ও হাশিমপুর স্টেশন।

## ধর্মীয় উপাসনালয়
হাশিমপুর ইউনিয়নে ৩৫টি মসজিদ ও ১টি মন্দির রয়েছে।

## খাল ও নদী
হাশিমপুর ইউনিয়নের উপর দিয়ে প্রবাহিত হচ্ছে বরুমতি খাল।

## হাট-বাজার
হাশিমপুর ইউনিয়নের প্রধান হাট/বাজার হল খানহাট, বাগিচা হাট, ছৈয়দাবাদ পাইকারি বাজার এবং খানহাট রেলওয়ে স্টেশন বাজার।

## দর্শনীয় স্থান
হাশিমপুর ইউনিয়নের দর্শনীয় স্থানগুলোর মধ্যে রয়েছে:
* হাশিমপুর বাগিচাহাটস্থ কদম রাসূল (দ.) শরীফ
* খানদীঘি
* বরগুনী খালের বাঁধ
* আলি শাহ মাজার
* ফার্ম (পাহাড়ি এলাকা) 
* বাংলাদেশ সেনাবাহিনীর গোলন্দাজ কোরের প্রশিক্ষণ

## জনপ্রতিনিধি
* বর্তমান চেয়ারম্যান: পদশূন্য

;চেয়ারম্যানগণের তালিকা

## আরও দেখুন
* চন্দনাইশ উপজেলা
* চন্দনাইশ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চন্দনাইশ উপজেলার ইউনিয়ন
ত্রিনিদাদ ও টোবাগোর ভাষা

ইংরেজি ভাষা ত্রিনিদাদ ও টোবাগোর সরকারি ভাষা। টোবাগো দ্বীপের প্রায় অর্ধ লক্ষ লোক ক্ষুদ্রতর অ্যান্টিল দ্বীপপুঞ্জের সর্বত্র প্রচলিত একটি ইংরেজি-ভিত্তিক ক্রেওল ভাষাতে কথা বলে। ত্রিনিদাদে একটি ত্রিনিদাদিয়াঁ নামের একটি ফরাসি ভিত্তিক ক্রেওল প্রচলিত। এছাড়াও দ্বীপে ৫০ হাজারেরও বেশি হিন্দিভাষী লোক আছে। আন্তর্জাতিক কাজকর্মে ও পর্যটনে ইংরেজি ব্যবহার করা হয়।

## তথ্যসূত্র

## বহিঃসংযোগ
* ত্রিনিদাদ ও টোবাগোর ভাষার উপর এথ্‌নোলগ রিপোর্ট

বিষয়শ্রেণী:উত্তর আমেরিকার ভাষা
বিষয়শ্রেণী:ত্রিনিদাদ ও টোবাগোর সংস্কৃতি
নিকারাগুয়ার ভাষা

স্পেনীয় ভাষা নিকারাগুয়ার সরকারী ভাষা। এখানকার প্রায় ৯০% লোক স্পেনীয় ভাষাতে কথা বলে। ক্যারিবীয় সাগরের উপকূলীয় এলাকার প্রায় এক-পঞ্চমাংশ লোক পশ্চিম ক্যারিবীয় দ্বীপপুঞ্জের প্রায় সর্বত্র প্রচলিত একটি ইংরেজি ভিত্তিক ক্রেওল ভাষাতে কথা বলে। স্বল্পসংখ্যক লোক কিছু আদিবাসী ভাষাতে (মিস্কিতো, সুমো, রামা, ইত্যাদি) কথা বলে। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহৃত হয়। অভিবাসী সম্প্রদায়ে চীনা, আরবি, জার্মান, ইতালীয়, ইত্যাদি ভাষা প্রচলিত।

## তথ্যসূত্র

## বহিঃসংযোগ
* নিকারাগুয়ার ভাষার উপর এথনোলগ রিপোর্ট

বিষয়শ্রেণী:নিকারাগুয়ার সংস্কৃতি
বিষয়শ্রেণী:উত্তর আমেরিকার ভাষা
বিষয়শ্রেণী:নিকারাগুয়ার ভাষা
কাপুচিনো

[থাম্ব|250px|কাপুচিনো [কফি, উপরে ফেনা এবং চকলেট]]
**কাপুচিনো** বা **কাপ্পুচ্চিনো** () কফির তৈরি এক ধরনের পানীয় যা এসপ্রেসো, গরম দুধ এবং ফুটন্ত দুধের ফেনা দিয়ে তৈরি করা হয়। কাফে লাতে বা দুধ-কফির থেকে কাপুচিনোতে ফুটন্ত বা ঘন দুধের পরিমাণ অনেক কম থাকে। কাপুচিনো কফি সাধারণত চিনামাটির কাপে পরিবেশন করা হয়। কাপুচিনোর উপরের দুধ-ফেনা অন্তরক হিসেবে কাজ করে এবং কফি বেশি সময় ধরে গরম রাখে।

*কাপ্পুচ্চিনো* শব্দটি ইতালীয় ভাষা থেকে এসেছে, যার অর্থ "ছোট ঢাকনি"। ইতালির *কাপ্পুচ্চো* নামের একদল পাদ্রি সর্বদা মাথায় সাদা রঙের ঢাকনি বা হুড পড়তেন। এই সাদৃশ্য থেকেই *কাপ্পুচ্চিনো* কফির নাম এসেছে।

কাপুচিনো তৈরিকারী এসপ্রেসো কফি মেশিনও ইতালিতেই প্রথম উদ্ভাবিত হয়। ইতালি থেকে দ্বিতীয় বিশ্বযুদ্ধের পরে এটি পশ্চিমা বিশ্বের সর্বত্র ধীরে ধীরে ছড়িয়ে পড়ে। ১৯৯০-এর দশকের দিকে উত্তর আমেরিকাতে বিভিন্ন ব্র্যান্ডের কফির দোকানের প্রসার ঘটলে সেখানে কাপুচিনোর প্রচলন বেড়ে যায়।

বিষয়শ্রেণী:কফি
বিষয়শ্রেণী:ইতালীয় রান্না
বিষয়শ্রেণী:কফি পানীয়
বিষয়শ্রেণী:ইতালীয় রন্ধনশৈলী
প্যারিস মসজিদ

**প্যারিস মসজিদ** বা **গ্রঁত মস্কে দ্য পারি** () ফ্রান্সের রাজধানী প্যারিস শহরের ৫ম আরোঁদিস্‌মঁ-তে অবস্থিত একটি মসজিদ। ১ম বিশ্বযুদ্ধের পরে ফরাসি সাম্রাজ্যের অধীনস্থ উপনিবেশগুলির যেসব মুসলমান বন্দুকচালক (ফরাসি ভাষায় Tirailleur) জার্মানির বিরুদ্ধে লড়েছিল, তাদের সম্মান জানাতে মসজিদটি নির্মাণ করা হয়। মসজিদটি মুদেজার বা মুদেহার ধাঁচে বানানো। এর মিনার ৩৩ মিটার উঁচু। রাষ্ট্রপতি গাস্তোঁ দুমের্গ ১৯২৬ সালের ১৫ই জুলাই এটির উদ্বোধন করেন। আহমাদ আল-আলাউই নামের এক আলজেরীয় সুফি মুসলমান এবং দারকাওয়া নামের সুফিবাদের প্রবক্তা সেদিন নামাজের ইমামতি করেন। বর্তমানে মুফতি দালিল বুবাকর মসজিদটির ইমাম।

## চিত্রসংকলন

Image:ParisMosqueEOL1.JPG
Image:DSCF0249.JPG
Image:ParisMosqueEOL3-2.JPG
Image:ParisMosqueEOL4.JPG
Image:ParisMosqueEOL5.JPG
Image:ParisMosqueEOL6.JPG
Image:GD-FR-Paris-Mosquée011.JPG
Image:Paris - Mosquee de Paris - 2005-11-12.jpg
Image:GD-FR-Paris-Mosquée013.JPG
Image:GD-FR-Paris-Mosquée014.JPG
Image:GD-FR-Paris-Mosquée015.JPG
Image:GD-FR-Paris-Mosquée016.JPG
Image:GD-FR-Paris-Mosquée017.JPG
Image:GD-FR-Paris-Mosquée018.JPG


## বহিঃসংযোগ
* মসজিদের অফিসিয়াল ওয়েবসাইট (ফরাসি ভাষাতে)
* MSNBC-র প্রতিবেদন

বিষয়শ্রেণী:ফ্রান্সের মসজিদ
বিষয়শ্রেণী:প্যারিসে ইসলাম
বিষয়শ্রেণী:প্যারিসের ভবন ও স্থাপনা
বিষয়শ্রেণী:প্যারিসের মসজিদ
বিষয়শ্রেণী:১৯২৬-এ সম্পন্ন মসজিদ
বিষয়শ্রেণী:প্রধান মসজিদ
বিষয়শ্রেণী:২০শ শতাব্দীর ইউরোপের মসজিদ
পালনি

**পালানি** (তামিলে பழனி) হল একটি শহর যা তামিল নাদুর দক্ষীণ ভারতীয় দিন্দিগুল জেলায় অবস্থিত। তামিল ভাষায় ‘পালানি’ উচ্চারণ করার সময় একটি বিশেষ ‘L’ ব্যবহার করা হয়। এটি দিন্দিগুল শহর থেকে ৬০ কিমি দূরে অবস্থিত। এটি একটি খুবই পরিচিত তীর্থযাত্রার স্থান যেখানে প্রতি বছর প্রায় ৭০ লাখ নিয়গী পালানি মুরুগার মন্দির দর্শন করে এবং মুরুগা দেবতার পূজা করে। এই মন্দির তামিল নাদুর যেকোন স্থান থেকে বেশি সংখ্যক লোক আকৃষ্ট করে।

## ইতিহাস
তামিলের প্রাচীন লেখায় পালানির উল্লেখ রয়েছে। এক স্থানীয় সংস্কারে উল্লেখ রয়েছে যে এক বায়উন নামক উপজাতীয় সর্দার বনে এক ময়ূরের দেখা পায় যা ঠান্ডায় কাপতে থাকে এবং তাকে বাচানোর জন্য নিজের পড়নের বস্ত্র খুলে সেই ময়ূরের গায় দিয়ে দেয়। যদিও এই লোককাহিনীতে সত্যতার খোঁজ পাওয়া যায় না, এটি যে বিষয় তুলে ধরে তা হল - যে সে কালে এ স্থানটিতে এতই সংখ্যক লোক বাস করতো যে তাদের এক উপজাতীয় সর্দারও ছিল। ময়ূরেরো সংখ্যা বৃহৎ ছিল। ময়ূরদের সেকালের মানুষ অত্যন্ত স্রদ্ধা করতো এবং প্রাণিগুলোকে দেবতা শুব্রহ্মান্যানের সংবর্ধনা দিত। আর জানা যায় যে প্রাচীন পালানিরা প্রচন্ড ঠান্ডার কারণে মোটা বস্ত্র ব্যবহার করতো।

১৮ম শতাদ্বী
	১৮ম শতাদ্বীর সকল তথ্য আসে হায়দার আলী ও তার সন্তান, টিপু সুলতানের ইতিহাস থেকে, যা ১৭৮৯-১৭৯১ এর মিসউরি যুদ্ধে ইংরেজদের হাতে চলে যায়। সেখান থেকে জানা যায় যে সে সময় পালানি বালাসমুদ্রামের পালায়াক্কারদের দ্বারা শসীত ছিল।

## জনসংখ্যাতাত্ত্বিক
২০০১ সালের ভারতীও আদমশুমারি অনুযায়ী, পালানির জনসংখ্যা হল ৬৭,১৭৫, যার মাঝে ৫১% পুরুষ এবং ৪৯% স্ত্রী। পালানির গড়ে শিক্ষার হাড় হল ৭৫% যা হল জাতীয় শিক্ষার হার থেকে অধীক। পুরুষদের শিক্ষার হাড় হল ৮১% এবং মহিলাদের হল ৬৯%। পালানিতে প্রায় ১০% জনসংখ্যার বয়স ৬ বছরের নিচে। উল্লেখযোগ্য উৎসবের মধ্যে রয়েছে “থাইপুসাম” এবং পাঙ্গুনি “উত্থিরাম”। সেথুরামান হল পালানির প্রথম স্বায়ত্তশাসক।

পালানির বৃহৎ অংশই হল পান্দারাম এবং পিল্লি গোত্তের। তাছাড়া অসংখ্যক নায়াকাররাও (নাইদু) রয়েছে।

পালানিতে তামিল ভাষা এবং মাদুরাই ভাষার মিশ্রণে তৈরি ভাষা বেশির ভাগ মানুষ ব্যবহার করে।

বিষয়শ্রেণী:তামিলনাড়ুর শহর ও নগর
জোসেফ গ্রিনবার্গ

**জোসেফ হ্যারল্ড গ্রিনবার্গ** () (২৮শে মে, ১৯১৫ - ৭ই মে, ২০০১) একজন প্রভাবশালী ও বিতর্কিত মার্কিন ভাষাবিজ্ঞানী ও আফ্রিকান নৃতত্ত্ববিদ। তিনি ভাষাবৈজ্ঞানিক শ্রেণীকরণবিদ্যার উপর কাজের জন্য স্মরণীয় হয়ে আছেন। 

গ্রিনবার্গ নিউ ইয়র্ক শহরের ব্রুকলিনে জন্মগ্রহণ করেন। তিনি বহুদিন যাবৎ স্ট্যানফোর্ড বিশ্ববিদ্যালয়ে অধ্যাপনা করেছিলেন। 

## তথ্যসূত্র

## আরও দেখুন

## বহিঃসংযোগ
*Joseph Greenberg at work; a portrait of himself
*"What we all spoke when the world was young" by Nicholas Wade, *New York Times* (February 1, 2000)
*Obituary from ''Stanford Report'' 
*Memorial Resolution
*"Joseph Harold Greenberg" by William Croft (2003) (also:)
*"Complete bibliography of the publications of Joseph H. Greenberg" by William Croft (2003)

বিষয়শ্রেণী:১৯১৫-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:মার্কিন ভাষাবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর অ-কল্পকাহিনী লেখক
বিষয়শ্রেণী:মার্কিন সামাজিক বিজ্ঞানী
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:নাইজেরিয়ায় মার্কিন প্রবাসী
বিষয়শ্রেণী:ইহুদি বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
নিজনি নভোগোরোদ মেট্রো

**নিজনি নভোগোরোদ মেট্রো** () রাশিয়ার চতুর্থ বৃহত্তম শহর নিজনি নভোগোরোদকে সেবা প্রদানকারী দ্রুত পরিবহন ব্যবস্থা। ১৯৮৫ সালে চালু হওয়া এই মেট্রোতে ১৩টি স্টেশন আছে। লাইনগুলির মোট দৈর্ঘ্য ১৫.৩ কিলোমিটার।

বিষয়শ্রেণী:রাশিয়ার দ্রুতগামী গণপরিবহন ব্যবস্থা
জন ম্যাডেন (পরিচালক)

***জন ফিলিপ ম্যাডেন*** (ইংরেজি ভাষায়: John Philip Madden) (জন্ম: ৮ই এপ্রিল, ১৯৪৯) ইংরেজ চলচ্চিত্র, টেলিভিশন, মঞ্চ এবং বেতার পরিচালক। ব্রিটিশ স্বাধীন চলচ্চিত্রের মাধ্যমে কর্মজীবন শুরু করেছিলেন। স্নাতক ডিগ্রি লাভ করেন সিডনি সাসেক্সের ইউনিভার্সিটি অফ কেমব্রিজ থেকে, ১৯৭০ সালে। তার পড়াশোনার বিষয় ছিল ইংরেজি সাহিত্য। স্নাতক হওয়ার পরপরই শার্লক হোম্‌স এবং *ইনস্পেক্টর মোর্স* সিরিয়ালগুলোর কয়েকটি পর্বের মাধ্যমে টেলিভিশনে কাজ করা শুরু করেন। এ পর্যন্ত তার সবচেয়ে বড় অর্জন শেক্সপিয়ার ইন লাভ সিনেমা পরিচালনা করা। ১৯৯৯ সালের অস্কার উৎসবে এই সিনেমা সেরা চলচ্চিত্র হিসেবে একাডেমি পুরস্কার অর্জন করে।

## চলচ্চিত্রসমূহ

## বহিঃসংযোগ
* 

বিষয়শ্রেণী:১৯৪৯-এ জন্ম
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ টেলিভিশন পরিচালক
বিষয়শ্রেণী:ইংরেজ মঞ্চ পরিচালক
বিষয়শ্রেণী:বাফটা বিজয়ী
বিষয়শ্রেণী:জীবিত ব্যক্তি
বিষয়শ্রেণী:ক্লিফটন কলেজে শিক্ষিত ব্যক্তি
বিষয়শ্রেণী:সিডনি সাসেক্স কলেজ, কেমব্রিজের প্রাক্তন শিক্ষার্থী
মৎসমুখ

***মৎসমুখ*** (ইংরেজি ভাষায়: Fomalhaut; আরবি ভাষায়: فم الحوت) দক্ষিণ মীন মণ্ডলের সবচেয়ে বড় তারা। এটি পৃথিবীর আকাশে দৃশ্যমান সবচেয়ে উজ্জ্বল তারাগুলোর একটি। এর আন্তর্জাতিকভাবে গৃহীত নাম হচ্ছে *ফোমালহট* বা *ফোমালট*। কিন্তু ইংরেজি নামটি প্রকৃতপক্ষে আরবি فم الحوت থেকে এসেছে। আরবিতে এই শব্দের অর্থ *তিমির মুখ*। এই আরবি নাম থেকেই ভারতবর্ষে মৎসমুখ নাম চয়ন করা হয়েছে। এটা এ-ধরনের প্রধান ধারার তারা। পৃথিবী থেকে এর দূরত্ব ২৫ আলোকবর্ষ বা ৭.৭ পারসেক।

২০০০ সালের মার্চ মাস পর্যন্ত মৎসমুখ ও নদীমুখ ছিল খ-গোলকে অবস্থিত এমন দুটি প্রধম মানের তারা যারা গোলকের অন্য যেকোন প্রথম মানের তারা থেকে সর্বাধিক দূরত্বে অবস্থান করে। কিন্তু পরবর্তীকালে অবস্থার পরিবর্তন হয়েছে। পর্যবেক্ষণের মাধ্যশে জানা গেছে বর্তমানে খ-গোলকের সবচেয়ে বিচ্ছিন্ন প্রথম মানের তারা হচ্ছে জ্যেষ্ঠা যা বৃশ্চিক রাশিতে অবস্থিত।

২০০৮ সালের নভেম্বরে *Herzberg Institute of Astrophysics* এর *Christian Marois* এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত একটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে।

## গ্রহজগৎ

## তথ্যসূত্র

## বহিঃসংযোগ
* 
* 
* Preprint of planet discovery paper

বিষয়শ্রেণী:বেয়ার বস্তু
বিষয়শ্রেণী:দক্ষিণ মীন মণ্ডল
বিষয়শ্রেণী:বিষম তারা
বিষয়শ্রেণী:এ-ধরনের প্রধান ধারার তারা
বিষয়শ্রেণী:গ্রহ ব্যবস্থা
বিষয়শ্রেণী:এ-ধরণের প্রধান ধারার তারা
বিষয়শ্রেণী:কে-ধরণের প্রধান ধারার তারা
বিষয়শ্রেণী:আরবি শব্দ ও বাক্যাংশ
ফ্রঁ

**ফ্রঁ** (ফ্রাংক; ₣) অনেকগুলি আধুনিক রাষ্ট্রের মুদ্রার নাম। এটি একদা কেবল ফ্রান্স, বেলজিয়াম, লুক্সমবুর্গ, অ্যান্ডোরা এবং মোনাকোর মুদ্রার নাম ছিল। বর্তমানে এসব দেশে আর ফ্রঁ প্রচলিত নেই, কিন্তু সুইস ফ্রঁ সুইজারল্যান্ড ও লিশটেনষ্টাইনে, এবং আফ্রিকার বেশ কিছু দেশ যারা অতীতে ফ্রান্স ও বেলজিয়ামের প্রাক্তন উপনিবেশ ছিল, তাদের মুদ্রার নামে ফ্রঁ ব্যবহার করা হয়।

ফ্রান্সের রাজা ২য় জন ১৩৬০ সালে প্রথম একটি স্বর্ণমুদ্রার আকারে ফ্রঁ-র প্রচলন করেন। মুদ্রাটির উপরে লাতিন ভাষাতে মুদ্রিত ছিল: Johannes Dei Gratia Francorum Rex (*ইয়োহান্নেস্‌ দেই গ্রাতিয়া ফ্রাংকোরুম্‌ রেক্স্‌* "জন, ঈশ্বরের দয়ায় ফ্রাংকদের রাজা")। ১৫শ শতকের মাঝামাঝি নাগাদ এই ফ্রঁ-টি অপ্রচলিত হয়ে পড়ে কিন্তু পরবর্তী ফরাসি মুদ্রাগুলিতে নামটি ব্যবহার করা হতে থাকে। ১৯৯৯ সাল থেকে আইনগতভাবে এবং ২০০২ সাল থেকে কার্যকরীভাবে ফ্রান্স, বেলজিয়াম, লুক্সেমবার্গ ও মোনাকোতে ফরাসি ফ্রঁ-র বদলে ইউরো ব্যবহার করা শুরু হয়। তবে সুইজারল্যান্ডের অর্থনৈতিক প্রতিষ্ঠানগুলির কারণে আজও ফ্রঁ একটি শক্তিশালী মুদ্রা। 

১ ফ্রঁ-কে সাধারণত ১০০ ভাগে ভাগ করা হয় যার নাম সঁতিম (centime)।

বিষয়শ্রেণী:ইউরোপের মুদ্রা
বিষয়শ্রেণী:মূল্যবোধ (মুদ্রা)
একোল নর্মাল সুপেরিয়র

থাম্ব|ডান|400px|প্যারিসে একোল নরমাল সুপেরিয়রের মূল প্রাঙ্গণ
**একোল নর্মাল সুপেরিয়র** () ফ্রান্সের প্যারিস শহরে অবস্থিত একটি উচ্চশিক্ষা প্রতিষ্ঠান। এটি ১৭৯৪ সালে একটি শিক্ষক প্রশিক্ষণ কেন্দ্র হিসেবে প্রতিষ্ঠিত হয়। বর্তমানে এখান থেকে কিছু ছাত্র পাশ করে শিক্ষক হলেও বেশির ভাগ ছাত্র পড়াশোনা শেষ করে বিশ্ববিদ্যালয়ে অধ্যাপনার কাজে কিংবা সরকারী চাকুরিতে যোগদান করে। বিদ্যালয়টি প্যারিসের শিক্ষা ও সংস্কৃতির বিখ্যাত কেন্দ্র পশ্চিম তীর এলাকাতে অবস্থিত। মূল ক্যাম্পাসটি প্যারিসের ৫ম আরোঁদিসমঁ এলাকার উল্ম সড়কে (rue d'Ulm) অবস্থিত।

একোল নর্মাল সুপেরিয়রে স্নাতক ও স্নাতকোত্তর উভয় ধরনের পড়াশোনার জন্যই ব্যবস্থা আছে। এখানে গণিত, কম্পিউটার বিজ্ঞান, পদার্থবিজ্ঞান, জীববিজ্ঞান, রসায়ন, ভূবিজ্ঞান, আধুনিক সাহিত্য, বিদেশী ভাষা, চিরায়ত পাঠ, দর্শন, ইতিহাস, ভূগোল এবং সামাজিক বিজ্ঞানসমূহের জন্য ডিপার্টমেন্ট আছে। বিদ্যালয়টি ফ্রান্সের গ্রঁত একোল বা সবচেয়ে মর্যাদাপূর্ণ উচ্চশিক্ষা প্রতিষ্ঠানগুলির একটি। ভর্তি হতে ইচ্ছুক ছাত্রদেরকে মাধ্যমিক স্কুল পর্যায় পাস করে অত্যন্ত প্রতিযোগিতামূলক পরীক্ষায় অবতীর্ণ হতে হয়। বেশির ভাগ প্রার্থী মাধ্যমিক বিদ্যালয় পাস করার পর আরও দুই থেকে তিন বছর এই পরীক্ষার জন্য প্রস্তুতি নেয়।

একোন নর্মাল সুপেরিয়রের ছাত্ররা পড়াশোনা চলাকালীন অবস্থায় বৃত্তি পায়। পড়াশোনার বিষয়বস্তু নির্বাচনের ব্যাপারে তাদের যথেষ্ট স্বাধীনতা আছে। এ ব্যাপারে স্কুল থেকে সম্প্রতি পাস করা প্রাক্তন ছাত্ররা তাদেরকে সাহায্য করে।

একোল নর্মাল সুপেরিয়র থেকে উত্তীর্ণ বিখ্যাত ছাত্রদের মধ্যে আছেন দার্শনিক জঁ-পল সার্ত্র্‌ ও অঁরি বের্গসন, রসায়নবিদ ও জীববিজ্ঞানী লুই পাস্তুর এবং রাজনৈতিক নেতা লেওঁ ব্লুম।

## তথ্যসূত্র

বিষয়শ্রেণী:ফ্রান্সের শিক্ষাপ্রতিষ্ঠান
বিষয়শ্রেণী:প্যারিস বিশ্ববিদ্যালয়
কিয়েভ মেট্রো

left|thumb|কিয়েভ মেট্রোর একটি ট্রেন
**কিয়েভ মেট্রো** (ইউক্রেনীয় ভাষায়: Київський метрополітен *ক্যিয়িভ়্‌স্ক্যিই মেত্রোপলিতেন্‌*) ইউক্রেনের রাজধানী কিয়েভকে সেবা প্রদানকারী একটি দ্রুত পরিবহন ব্যবস্থা। সোভিয়েত ইউনিয়নের ৩য় মেট্রো হিসেবে (মস্কো ও সেন্ট পিটার্সবার্গের পরে) ১৯৬১ সালে এটি চালু হয়। বর্তমানে এটি দৈনিক প্রায় ১৭ লক্ষ যাত্রী পরিবহন করে, যা কিয়েভ শহরের মোট পরিবহন ভারের এক-তৃতীয়াংশ। এর আর্সেনালনা স্টেশনটি বিশ্বের সবচেয়ে গভীর মেট্রো স্টেশনগুলির একটি; এটি ভূগর্ভে ১০২ মিটার গভীরে অবস্থিত।

বিষয়শ্রেণী:ইউক্রেনের দ্রুতগামী গণপরিবহন ব্যবস্থা
অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)

***অল কোয়ায়েট অন দ্য ওয়েস্টার্ন ফ্রন্ট*** () লুইস মাইলস্টোন পরিচালিত যুদ্ধবিরোধী চলচ্চিত্র যা ১৯৩০ সালে মার্কিন যুক্তরাষ্ট্রে মুক্তি পায়। এরিক মারিয়া রেমার্ক এর উপন্যাস *Im Westen nichts Neues* (অল কোয়ায়েট অন দ্য ওয়েস্টার্ন ফ্রন্ট) অবলম্বনে এই সিনেমা নির্মীত হয়েছে। চরিত্রায়ন অবশ্য মার্কিন অভিনেতারাই করেছেন। তাই প্রেক্ষিত জার্মান হলেও এই সিনেমার জার্মান যোদ্ধারা ইংরেজিতেই কথা বলেছেন।

## কাহিনীসংক্ষেপ
এই সিনেমাকে প্রথম বিশ্বযুদ্ধের আদর্শ রূপায়ণ হিসেবে বিবেচনা করা হয়। যুদ্ধের মূলধারাকে নিষ্ঠার সাথে অনুসরণ করার জন্যই এই সিনেমা ইতিহাসে বিখ্যাত হয়ে আছে। অ্যামেরিকান ফিল্ম ইনস্টিটিউট তাদের সর্বকালের সেরা ১০০ মার্কিন চলচ্চিত্রের তালিকায় এই একে ৫৪ নম্বরে স্থান দিয়েছিলো। অবশ্য ২০০৭ সালে নতুনভাবে প্রকাশিত তালিকা থেকে এটা বাদ পড়েছে। পরবর্তীতে ২০০৮ সালে এএফআই ১৫০০ চলচ্চিত্রমোদীর ভোটাভুটির ভিত্তিতে সেরা ১০টি জনরে সেরা ১০টি করে মার্কিন ক্লাসিক সিনেমার নাম প্রকাশ করে। এই তালিকায় সর্বকালের সেরা ১০টি মার্কিন এপিক সিনেমার তালিকায় অল কোয়ায়েট অন দ্য ওয়েস্টার্ন ফ্রন্ট ৭ নম্বরে স্থান পেয়েছে। ১৯৯০ সালে ইউনাইটেড স্টেট্‌স লাইব্রেরি অফ কংগ্রেস তাদের জাতীয় ফিল্ম রেজিস্ট্রিতে একে অন্তর্ভুক্ত করেছে। মুক্তির সময়ও এই সিনেমা প্রশংসিত হয়েছিলো। সেরা ছবি এবং সেরা পরিচালকের একাডেমি পুরস্কার অর্জনই তার প্রমাণ।

## অভিনয়ে
* লুইস ভোলহেম
* লিউ আয়ার্স

## পুরস্কার এবং সন্মাননা
[থাম্ব|[কার্ল লাইমেল, জুনিয়র অসামান্য উৎপাদন শ্রেষ্ঠ চলচ্চিত্রের অস্কার হাতে।]]
**[[3rd Academy Awards|১৯২৯–৩০ একাডেমি পুরস্কার]]**

## তথ্যসূত্র

## বহিঃসংযোগ

* 
* 
* 
* 
* 
* Two speeches from the film in text, audio, video from AmericanRhetoric.com

বিষয়শ্রেণী:১৯৩০-এর চলচ্চিত্র
বিষয়শ্রেণী:১৯৩০-এর দশকের নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:জার্মান ভাষার চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:মার্কিন যুদ্ধভিত্তিক চলচ্চিত্র
বিষয়শ্রেণী:যুদ্ধবিরোধী চলচ্চিত্র
বিষয়শ্রেণী:প্রথম বিশ্বযুদ্ধ সম্পর্কে যুদ্ধবিরোধী চলচ্চিত্র
বিষয়শ্রেণী:পাশ্চাত্য ফ্রন্ট চলচ্চিত্র (প্রথম বিশ্বযুদ্ধ)
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:লুইস মাইলস্টোন পরিচালিত চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:যুদ্ধের মহাকাব্যিক চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:বিবাচনকৃত চলচ্চিত্র
বিষয়শ্রেণী:১৯৩০-এর দশকের ঐতিহাসিক চলচ্চিত্র
বিষয়শ্রেণী:মার্কিন যুদ্ধভিত্তিক নাট্য চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:চলচ্চিত্র বিতর্ক
বিষয়শ্রেণী:চলচ্চিত্রে অশ্লীলতা বিতর্ক
বিষয়শ্রেণী:১৯৩০-এর দশকের মার্কিন চলচ্চিত্র
লুইস মাইলস্টোন

**লুইস মাইলস্টোন** (ইংরেজি ভাষায়: Lewis Milestone) (৩০শে সেপ্টেম্বর, ১৮৯৫ - ২৫শে সেপ্টেম্বর, ১৯৮০) একাডেমি পুরস্কার বিজয়ী মার্কিন চলচ্চিত্র পরিচালক। তার করা সবচেয়ে বিখ্যাত সিনেমাগুলো হচ্ছে *টু অ্যারাবিয়ান নাইট্‌স* (১৯২৭), *[[অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)|অল কোয়ায়েট অন দ্য ওয়েস্টার্ন ফ্রন্ট]]* (১৯৩০), *দ্য জেনারেল ডাইড অ্যাট ডন* (১৯৩৬) এবং *মিউটিনি অন দ্য বাউন্টি* (১৯৬২)। তিনি দুই দুইবার সেরা পরিচালক হিসেবে অস্কার লাভ করেন। এছাড়া আরও দুইবার মনোনয়ন লাভ করেছিলেন।

## একাডেমি পুরস্কার
* ১৯২৯ - *টু অ্যারাবিয়ান নাইট্‌স*
* ১৯৩০ - *[[অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)|অল কোয়ায়েট অন দ্য ওয়েস্টার্ন ফ্রন্ট]]*
* ১৯৩১ (মনোনয়ন) - *দ্য ফ্রন্ট পেইজ*
* ১৯৪০ (মনোনয়ন) - *অফ মাইস অ্যান্ড মেন*

## বহিঃসংযোগ
* 
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২০শ শতাব্দীর মার্কিন পুরুষ লেখক
চার্লি চ্যাপলিনের চলচ্চিত্র তালিকা

**[[চার্লি চ্যাপলিন]]** চলচ্চিত্র ইতিহাসের অন্যতম সেরা কৌতুকাভিনেতা ও পরিচালক। তার কর্মজীবনের স্থায়িত্ব প্রায় ৭৫ বছর। এখানে তার করা চলচ্চিত্রের তালিকা করা হয়েছে। প্রথম মুক্তির তারিখ বন্ধনীতে দেয়া আছে। যে সিনেমাগুলোর পাশে "তারকা" চিহ্ন আছে সেগুলো চার্লি চ্যাপলিন লিখেননি বা পরিচালনা করেননি।

## দাপ্তরিক চলচ্চিত্র
১৯৬৪ সালে চ্যাপলিন তার দাপ্তরিক চলচ্চিত্র তালিকা নিয়ে *মাই অটোবায়োগ্রাফি* নামে একটি বই প্রকাশ করেন। এই চলচ্চিত্র তালিকায় ১৯১৪ সাল থেকে ১৯৭৬ সাল পর্যন্ত মুক্তিপ্রাপ্ত ৮০টি চলচ্চিত্র অন্তর্ভুক্ত ছিল। ডেভিড রবিনসনের ১৯৮৫ সালে জীবনীমূলক বই *চ্যাপলিন: হিজ লাইফ অ্যান্ড আর্ট* বইয়ে আরও বিস্তারিত বিবরণ রয়েছে। এই বইতে চ্যাপলিনের শেষ চলচ্চিত্র *[[আ কাউন্টলেস ফ্রম হংকং]]* (১৯৬৭) কে ৮১তম চলচ্চিত্র হিসেবে অন্তর্ভুক্ত করেছে। ২০১০ সালে *আথিফ ক্যাচার* (১৯১৪) ছবিটিকে ৮২তম চলচ্চিত্র হিসেবে অন্তর্ভুক্ত করা হয়। এটি তার প্রথম দিকের কিস্টোন স্টুডিওজের চলচ্চিত্র, যা হারিয়ে গেছে।
  
### কিস্টোন স্টুডিও
চ্যাপলিন কিস্টোন স্টুডিওজ-এর ৩৬টি চলচ্চিত্রে অভিনয় করেন, সবগুলো চলচ্চিত্র প্রযোজনা করেন মার্ক সিনেট।

### এসানে স্টুডিও

### মিউচুয়াল ফিল্ম কর্পোরেশন

### ফার্স্ট ন্যাশনাল

### ইউনাইটেড আর্টিস্ট্‌স

### ব্রিটিশ প্রযোজনা

### অন্যান্য
* *The Nut* (মার্চ ৬, ১৯২১) (ক্যামিও: Chaplin impersonator)
* *Souls for Sale* (মার্চ ২৭, ১৯২৩) (ক্যামিও: himself, celebrity director)
* *A Woman of the Sea* (১৯২৬) (চ্যাপলিনের প্রযোজনা)
* *Show People* (নভে ১১, ১৯২৮) (ক্যামিও: নিজ)
* *The Freak* (১৯৬০ ও '৭০ এর দশক) (পরিকল্পিত, কিন্তু নির্মাণ করা হয়নি)

## তথ্যসূত্র

বিষয়শ্রেণী:অভিনেতাদের চলচ্চিত্র তালিকা
বিষয়শ্রেণী:পরিচালকের চলচ্চিত্রের তালিকা
বিষয়শ্রেণী:চার্লি চ্যাপলিন পরিচালিত চলচ্চিত্র
সুলতানপুর ইউনিয়ন, রাউজান

**সুলতানপুর** বাংলাদেশের চট্টগ্রাম জেলার অন্তর্গত রাউজান উপজেলার একটি সাবেক ইউনিয়ন।

## আয়তন
সুলতানপুর ইউনিয়নের আয়তন ছিল ২,৮০৪ একর (১১.৩৫ বর্গ কিলোমিটার)।

## প্রশাসনিক এলাকা
সুলতানপুর ইউনিয়ন ছিল রাউজান উপজেলার আওতাধীন ৫নং ইউনিয়ন পরিষদ। তবে রাউজান পৌরসভা প্রতিষ্ঠার পর এ ইউনিয়নের সম্পূর্ণ অংশ পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।

## দর্শনীয় স্থান
· সুলতানপুর দরবার শরীফ

## আরও দেখুন
* রাউজান পৌরসভা
* রাউজান উপজেলা

## তথ্যসূত্র

## বহিঃসংযোগ

বিষয়শ্রেণী:রাউজান উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
এইচআর ৮৭৯৯

থাম্ব|নাসার তোলা এইচআর ৮৭৯৯ এর ছবি
থাম্ব|HR 8799 এর অবস্থান
***এইচআর ৮৭৯৯*** (ইংরেজি ভাষায়: HR 8799) সূর্য থেকে ১২৯ আলোকবর্ষ দূরে অবস্থিত একটি গামা ডোরাডাস বিষম তারা। এর অবস্থান পক্ষীরাজ মণ্ডলে। উজ্জ্বল তারা তালিকা-তে অনুসৃত নিয়ম অনুযায়ীই তারাটির এমন নাম রাখা হয়েছে। ২০০৮ সালের নভেম্বরে *Herzberg Institute of Astrophysics* এর *Christian Marois* এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত তিনটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে। এই তিন গ্রহের সর্ববহিঃস্থটি সৌরজগৎের কাইপার বেষ্টনীর মতই একটি ধূলিময় বেষ্টনীর ভেতরের প্রান্ত ঘেষে আবর্তিত হচ্ছে। সৌরজগৎ থেকে ৩০০ আলোকবর্ষের কম দূরত্বের মধ্যে কোন তারার চারপাশে এতো উজ্জ্বল বেষ্টনী পাওয়া যায়নি। ধারণা করা হচ্ছে, এর ভেতরের দিকে পার্থিব গ্রহের জগৎ থাকবে।

## গ্রহসমূহ

বিষয়শ্রেণী:এ-ধরনের প্রধান ধারার তারা
বিষয়শ্রেণী:গামা ডোরাডাস বিষম তারা
বিষয়শ্রেণী:পক্ষীরাজ মণ্ডল
বিষয়শ্রেণী:এইচডি ও এইচডিই বস্তু
বিষয়শ্রেণী:এইচআইপি বস্তু
বিষয়শ্রেণী:গ্রহ ব্যবস্থা
বিষয়শ্রেণী:এ-ধরণের প্রধান ধারার তারা
ব্লেড রানারের বিষয়বস্তু

থাম্ব|ব্লেড রানার
**ব্লেড রানারে** প্যারানয়া একটি গুরুত্বপূর্ণ স্থান অধিকার করে আছে। ২০১৯ সালের লস এঞ্জেলেসে যখন বৃষ্টি পড়তে শুরু করে তখন থেকেই এই প্যারানয়া তথা নির্যাতন ভ্রমের সূচনা। পুরো সিনেমা জুড়েই তা বিরাজ করে এবং দর্শকদের মনে বিভিন্ন সন্দেহের উদ্রেক করে। নির্যাতন ভ্রমের মতই দর্শকরা এক ধরনের ভ্রম বা অনিশ্চয়তার মধ্যে পতিত হয়।

ব্লেড রানারের ক্ষেত্রে প্যারানয়াকে নির্যাতন ভ্রম না বলে বরং "অনুপ্রবেশ ভ্রম" বলা যায়। রেপ্লিক্যান্টরা পৃথিবীতে প্রবেশ করেছে। এই ঘটনায় সবাই সোচ্চার হয়ে গেছে। তাদের অনুপ্রবেশের উদ্দেশ্য কেউ স্পষ্ট না জানলেও সবাই খারাপ কিছু একটা ধরে নিচ্ছে। রেপ্লিক্যান্টদের ধরার জন্য "ভয়েট-কাম্প্‌ফ টেস্ট" নামে একটা পরীক্ষা শুরু করা হয়েছে। আন্ডারকাভার পুলিশ ও সিনিয়র ব্লেড রানার হল্ডেন যখন প্রথম লিয়ন নামক এক রেপ্লিক্যান্টের উপর এই টেস্ট চালাতে শুরু করে তখনই অনুপ্রবেশ ভ্রমের বিষয়টা চোখে পড়ে।

বিষয়শ্রেণী:ব্লেড রানার
বিষয়শ্রেণী:বৈজ্ঞানিক কল্পকাহিনীর বিষয়
হো ভাষা

**হো ভাষা**, **বিহার হো** বা **লংকা কোল** নামেও পরিচিত, অস্ট্রো-এশীয় ভাষাপরিবারের একটি মুন্ডা ভাষা, যা প্রধানত ভারতে ও বাংলাদেশে প্রচলিত। প্রায় ১০ লক্ষ লোক ভাষাটিতে কথা বলে। ভাষাটি দেবনাগরী বা বরং ক্ষিতি লিপিতে লেখা হয়। হো জাতির লোকেরা এই ভাষাতে কথা বলে।

## আরও পড়ুন
* Deeney, J. J. (1991). *Introduction to the Ho language: [learn Ho quickly and well]*. Chaibasa: Xavier Ho Publications. 
* Burrows, L. (1980). *The grammar of the Ho language: an eastern Himalayan dialect*. New Delhi: Cosmo. 
* Deeney, J. J. (1975). *Ho grammar and vocabulary*. Chaibasa: Xavier Ho Publications.
* Deeney, J. J. (1978). *Ho-English Dictionary*. Chaibassa: Xavier Ho Publications.
* Anderson, Gregory D. S., Toshiki Osada and K. David Harrison. "Ho and the other Kherwarian Languages" In Gregory Anderson (ed.) Munda Languages. (2008). Routledge. 

## বহিঃসংযোগ
* The Ho language webpage by K. David Harrison, Swarthmore College
* Ethnologue report for the Ho language

বিষয়শ্রেণী:মুন্ডা ভাষা
বিষয়শ্রেণী:ভারতের ভাষা
বিষয়শ্রেণী:বাংলাদেশের ভাষা
বিষয়শ্রেণী:ভারতের বিপন্ন ভাষা
বিষয়শ্রেণী:ঝাড়খণ্ডের ভাষা
বিষয়শ্রেণী:ওড়িশার ভাষা
বিষয়শ্রেণী:দেবনাগরী লিপিতে লেখা ভাষা
হাকা চিন ভাষা

থাম্ব|হাকা চিন রীতিনীতির উপর বই
**হাকা চিন ভাষা** পূর্ব ভারত, মিয়ানমার ও বাংলাদেশে প্রচলিত একটি তিব্বতি-বর্মী ভাষা যাতে প্রায় সাড়ে চার লক্ষ লোক কথা বলে।  এদের মধ্যে ২ হাজার জোখুয়া ভাষা এবং ৬০ হাজার লাই ভাষাভাষী লোককেও গণনায় ধরা হয়েছে।

হাকা চিনের তরুণ বক্তাদের মধ্যে সাক্ষরতার হার বেশি। ভাষাটি লাতিন লিপিতে লেখা হয়। ১৯৮০ ও ১৯৯০-এর দশকে ভাষাটিতে বাইবেল অনুবাদ করা হয়। ভাষাটির তিনটি উপভাষা আছে --- ক্লাংক্লাং, জোখুয়া এবং শোনশে।

## সহায়ক গ্রন্থপঞ্জি
* Bedell, George. 1997. "Causatives and clause union in Lai (Chin)."

## তথ্যসূত্র

বিষয়শ্রেণী:ভারতের ভাষা
বিষয়শ্রেণী:মায়নমারের ভাষা
বিষয়শ্রেণী:বাংলাদেশের ভাষা
বিষয়শ্রেণী:তিব্বতি-বর্মী ভাষা
বিষয়শ্রেণী:মিজোরামের ভাষা
বিষয়শ্রেণী:মিয়ানমারের ভাষা
সাবরাং ইউনিয়ন

**সাবরাং** বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটিই বাংলাদেশের সর্বদক্ষিণের স্থলভাগ।

## আয়তন
সাবরাং ইউনিয়নের আয়তন ১৫,৫৮২ একর (৬৩.০৬ বর্গ কিলোমিটার)।

## জনসংখ্যা
২০২২ সালের জনশুমারি পরিসংখ্যান অনুযায়ী ইউনিয়নের লোকসংখ্যা ৬৩,১০৮ জন। এর মধ্যে ৬২,৭০৩জন মুসলিম, ৩৮৬জন হিন্দু, ১৪জন বৌদ্ধ, ৪জন খ্রিস্টান এবং ১জন অন্যান্য ধর্মের অনুসারী।

## অবস্থান ও সীমানা
টেকনাফ উপজেলার মূল ভূখণ্ডের সর্ব-দক্ষিণে সাবরাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে টেকনাফ সদর ইউনিয়ন, পশ্চিমে বঙ্গোপসাগর, দক্ষিণে বঙ্গোপসাগর ও বঙ্গোপসাগরের মাঝে সেন্টমার্টিন ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।

## প্রশাসনিক কাঠামো
সাবরাং ইউনিয়ন টেকনাফ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা
সাবরাং ইউনিয়নের সাক্ষরতার হার ১৯.৫৪%। এ ইউনিয়নে ৪টি মাধ্যমিক বিদ্যালয় ১০ টি কাওমী মাদ্রাসাও ৩টি দাখিল মাদরাসা ও ১১টি সরকারি প্রাথমিক বিদ্যালয় রয়েছে।

### শিক্ষা প্রতিষ্ঠান
; মাধ্যমিক বিদ্যালয়
* সাবরাং উচ্চ বিদ্যালয়
* নয়াপাড়া আলহাজ্ব নবী হোসাইন উচ্চ বিদ্যালয়
* শাহপরীরদ্বীপ হাজ্বী বশির আহমদ উচ্চ বিদ্যালয়
* সাবরাং উপকূলীয় রেডক্রিসেন্ট উচ্চ বিদ্যালয়

; মাদ্রাসা
* আল-হোসাইনিয়া দাখিল মাদ্রাসা, মুন্ডারডেইল
* উম্মে সালমা বালিকা দাখিল মাদ্রাসা, নোয়াপাড়া
* গ্র্যান্ড সুলতান দাখিল মাদ্রাসা, আলীর ডেইল
* মাদ্রাসা দারুশশরীয়াহ আল ইসলামীয়া, শাহপরীর দ্বীপ

## যোগাযোগ ব্যবস্থা
সাবরাং ইউনিয়নে যোগাযোগের প্রধান সড়ক হলো টেকনাফ-শাহপরীর দ্বীপ সড়ক। প্রধান যোগাযোগ মাধ্যম সিএনজি চালিত অটোরিক্সা ও বাস।

## খাল ও নদী
সাবরাং ইউনিয়নের পূর্ব সীমান্ত দিয়ে নাফ নদী প্রবাহিত হয়ে বঙ্গোপসাগরে মিশেছে এবং পশ্চিম পাশে রয়েছে খুরের মুখ (সাবরাং খাল) বঙ্গোপসাগর।

## হাট-বাজার
সাবরাং ইউনিয়নের প্রধান ৭টি হাট-বাজার হলো সিকদার পাড়া বাজার,সাবরাং ইউনিয়ন পরিষদ বাজার, নোয়া পাড়া বাজার, চান্দলী পাড়া বাজার, হারিয়াখালী বাজার, শাহপরীর দ্বীপ বাজার এবং মিস্ত্রী পাড়া বাজার।

## দর্শনীয় স্থান
* সাবরাং ট্যুরিজম পার্ক
* নাফ নদীর তীরস্থ নোয়া পাড়ায় অবস্থিত বিজিবি বিওপি সংলগ্ন পরিবেশ টাওয়ার
* শাহপরীর দ্বীপ ও জেটিঘাট
* সাউদার্ন পয়েন্ট রিসোর্ট, শাহপরীর দ্বীপ বিওপি সংলগ্ন বিজিবি নিয়ন্ত্রিত অবকাশকেন্দ্র
* নাফ নদীর মোহনা
* বঙ্গোপসাগর

## জনপ্রতিনিধি
* বর্তমান চেয়ারম্যান: নূর হোসেন

## স্বাস্থ্য ব্যবস্থা
সাবরাং ইউনিয়ন স্বাস্থ্য ও পরিবার কল্যাণ কেন্দ্র, ৬নং ওয়ার্ডের নোয়া পাড়া গ্রামে অবস্থিত।

## এনজিও কার্যক্রম
শেড, এসিএফ, ব্র্যাক, কোডেক, আরটিএমআই।

## আরও দেখুন
* টেকনাফ উপজেলা
* টেকনাফ মডেল থানা
* কক্সবাজার জেলা

## তথ্যসূত্র

## বহিঃসংযোগ

বিষয়শ্রেণী:টেকনাফ উপজেলার ইউনিয়ন
টেকনাফ সদর ইউনিয়ন

**টেকনাফ সদর** বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।

## আয়তন
টেকনাফ সদর ইউনিয়নের আয়তন ২৬,২৩৩ একর (১০৬.১৬ বর্গ কিলোমিটার)।

## জনসংখ্যা
২০২২ সালের জনশুমারি পরিসংখ্যান অনুযায়ী টেকনাফ সদর ইউনিয়নের লোকসংখ্যা ৬৪,৪৪৮ জন। এর মধ্যে ৬৩,৭১২জন মুসলিম, ৬৯৮জন হিন্দু, ২৭জন বৌদ্ধ, ১০জন খ্রিস্টান এবং ১জন অন্যান্য ধর্মের অনুসারী।

## অবস্থান ও সীমানা
টেকনাফ উপজেলার মধ্যাংশে টেকনাফ সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে সাবরাং ইউনিয়ন; পশ্চিমে বঙ্গোপসাগর ও বাহারছড়া ইউনিয়ন; উত্তরে হ্নীলা ইউনিয়ন এবং পূর্বে হ্নীলা ইউনিয়ন, টেকনাফ পৌরসভা, নাফ নদী ও মায়ানমারের রাখাইন প্রদেশ অবস্থিত।

## প্রশাসনিক কাঠামো
টেকনাফ সদর ইউনিয়ন টেকনাফ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।

**<big>ওয়ার্ডভিত্তিক এ ইউনিয়নের গ্রামগুলো হল:</big>**

## শিক্ষা ব্যবস্থা
টেকনাফ সদর ইউনিয়নের সাক্ষরতার হার ২৬.৫৪%।

* মাধ্যমিক বিদ্যালয়-২টি
* কারিগরি শিক্ষা-১টি
* নিম্ম মাধ্যমিক বিদ্যালয়-১টি
* দাখিল মাদ্রাসা-৩টি
* সরকারি প্রাথমিক বিদ্যালয়-৯টি
* বালিকা মাদ্রাসা-৩টি
* নূরানী মাদ্রাসা-৬২টি

## শিক্ষা প্রতিষ্ঠান
;মাধ্যমিক বিদ্যালয়
* টেকনাফ বর্ডার গার্ড পাবলিক স্কুল
* লম্বরী মলকা বানু উচ্চ বিদ্যালয়
* টেকনাফ সরকারি টেকনিক্যাল স্কুল ও কলেজ
* স্কলারস স্কুল এন্ড কলেজ।

;নিম্ন মাধ্যমিক বিদ্যালয়
* নতুন পল্লানপাড়া সরকারি নিম্ন মাধ্যমিক বিদ্যালয়

;প্রাথমিক বিদ্যালয.
* ১নং ওয়ার্ড রাজার ছড়া সরকারি প্রাথমিক বিদ্যালয়
* ১নং ওয়ার্ড হাবির ছড়া সরকারি প্রাথমিক বিদ্যালয়
* ১নং ওয়ার্ড মিঠাপানির ছড়া সরকারি প্রাথমিক বিদ্যালয়
* ২নং ওয়ার্ড লেংগুর বিল সরকারি প্রাথমিক বিদ্যালয়
* ২নং ওয়ার্ড হাতিয়ার ঘোনা সরকারি প্রাথমিক বিদ্যালয়
* ২নং ওয়ার্ড লম্বরী সরকারি প্রাথমিক বিদ্যালয়
* ৩নং ওয়ার্ড তুলাতুলি সরকারি প্রাথমিক বিদ্যালয়
*৪নং ওয়ার্ড নতুন পল্লান পাড়া সরকারি প্রাথমিক বিদ্যালয়
* ৫নং ওয়ার্ড মহেশখালীয়া পাড়া সরকারি প্রাথমিক বিদ্যালয়
* ৭নং ওয়ার্ড কচুবনিয়া এমপি বদি সরকারি প্রাথমিক বিদ্যালয়
* ৮নং ওয়ার্ড বড় হাবির পাড়া সরকারি প্রাথমিক বিদ্যালয়

; মাদ্রাসা সমূহ
* মুহাম্মদিয়া রিয়াদুল জন্নাহ দাখিল মাদ্রাসা, ৬নং ওয়ার্ড গোদার বিল
* ২নং ওয়ার্ড হামিদিয়া বালিকা মাদ্রাসা হাতিয়ার ঘোনা
* ৩নং ওয়ার্ড জাহালিয়া বালিকা মাদ্রাসা
* ৩ নং ওয়ার্ড লেংঙ্গুল বালিকা মাদ্রাসা 
* ৪নং ওয়ার্ড নতুন পল্লান পাড়া সুফিয়া নূরীয়া দাখিল মাদ্রাসা
* ৮নং ওয়ার্ড নাজির পাড়া বালিকা মাদ্রাসা 

## যোগাযোগ ব্যবস্থা
টেকনাফ সদর ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। সব ধরনের যানবাহনে যোগাযোগ করা যায়।

## খাল ও নদী
টেকনাফ সদর ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী এবং পশ্চিম পাশে রয়েছে বঙ্গোপসাগর।

## হাট-বাজার
টেকনাফ সদর ইউনিয়নের প্রধান প্রধান হাট-বাজারগুলো হল গোদার বিল গরুর বাজার, নতুন পল্লান পাড়া বটতলী বাজার, মিঠাপানির ছড়া বাজার এবং পর্যটন মোড় বাজার।

## দর্শনীয় স্থান
* নাইট্যং পাহাড়
* নাফ নদী
* বঙ্গোপসাগর
* মহেশখালিয়া পাড়া সৈকত
* লম্বরী সৈকত
* বটতলী বীচ পয়েন্ট
* মাথিনের কূপ
* স্থলবন্দর
* মেরিন ড্রাইভ সড়ক

## জনপ্রতিনিধি
* বর্তমান চেয়ারম্যান:  জিয়াউর রহমান জিহাদ 

## আরও দেখুন
* টেকনাফ উপজেলা
* টেকনাফ মডেল থানা
* কক্সবাজার জেলা
* টেকনাফ ফায়ার সার্ভিস

## তথ্যসূত্র

## বহিঃসংযোগ

বিষয়শ্রেণী:টেকনাফ উপজেলার ইউনিয়ন
হোয়াইক্যং ইউনিয়ন

**হোয়াইক্যং** বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।

## আয়তন
হোয়াইক্যং ইউনিয়নের আয়তন ২৭,৮৫৯ একর (১১২.৭৪ বর্গ কিলোমিটার)। এটি টেকনাফ উপজেলার সবচেয়ে বড় ইউনিয়ন।

## জনসংখ্যা
২০২২ সালের পরিসংখ্যান অনুযায়ী হোয়াইক্যং ইউনিয়নের লোকসংখ্যা ৬৭,০৯১ জন। এর মধ্যে ৬৩,৭২২জন মুসলিম, ২,৯৪৪জন বৌদ্ধ, ৩৯৯জন হিন্দু, ১৭জন খ্রিস্টান ও ৯জন অন্যান্য ধর্মের অনুসারী।

## অবস্থান ও সীমানা
টেকনাফ উপজেলার সর্ব-উত্তরে হোয়াইক্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৪ কিলোমিটার। এ ইউনিয়নের উত্তরে উখিয়া উপজেলার পালংখালী ইউনিয়ন; পশ্চিমে উখিয়া উপজেলার জালিয়াপালং ইউনিয়ন ও টেকনাফ উপজেলাধীন বাহারছড়া ইউনিয়ন; দক্ষিণে টেকনাফ সদর ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, নাফ নদী ও মায়ানমারের রাখাইন প্রদেশ অবস্থিত।

## প্রশাসনিক কাঠামো
হোয়াইক্যং ইউনিয়ন টেকনাফ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
হোয়াইক্যং ইউনিয়নের সাক্ষরতার হার ২১.১৪%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা ও ১৬টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* আলহাজ্ব আলী আছিয়া উচ্চ বিদ্যালয়
* কানজরপাড়া উচ্চ বিদ্যালয়
* নয়াবাজার উচ্চ বিদ্যালয়
;প্রাথমিক বিদ্যালয়
* উনছিপ্রাং সরকারি প্রাথমিক বিদ্যালয়
* উলুবনিয়া জামান সখিনা সরকারি প্রাথমিক বিদ্যালয়
* কাটাখালী সরকারি প্রাথমিক বিদ্যালয়
* কানজরপাড়া সরকারি প্রাথমিক বিদ্যালয়
* কেরুণতলী সরকারি প্রাথমিক বিদ্যালয়
* খারাংখালী সরকারি প্রাথমিক বিদ্যালয়
* ঝিমংখালী সরকারি প্রাথমিক বিদ্যালয়
* দৈংগ্যাকাটা সরকারি প্রাথমিক বিদ্যালয়
* নয়াপাড়া সরকারি প্রাথমিক বিদ্যালয়
* নয়াবাজার সরকারি প্রাথমিক বিদ্যালয়
* মহেশখালিয়াপাড়া সরকারি প্রাথমিক বিদ্যালয়
* রোজারঘোনা সরকারি প্রাথমিক বিদ্যালয়
* লাতুরীখোলা তালেব বাহার সরকারি প্রাথমিক বিদ্যালয়
* হরিখোলা শিশু কল্যাণ সরকারি প্রাথমিক বিদ্যালয়
* হাজী মোহাম্মদ হোছেন সরকারি প্রাথমিক বিদ্যালয়
* হোয়াইক্যং সরকারি প্রাথমিক বিদ্যালয়

## যোগাযোগ ব্যবস্থা
হোয়াইক্যং ইউনিয়নে যোগাযোগের প্রধান সড়ক হল ঢাকা-চট্টগ্রাম-কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।

## ধর্মীয় উপাসনালয়
হোয়াইক্যং ইউনিয়নে ৭৬টি মসজিদ, ১টি মন্দির ও ৫টি বিহার রয়েছে।

## খাল ও নদী
হোয়াইক্যং ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী।

## হাট-বাজার
হোয়াইক্যং ইউনিয়নের প্রধান ২টি হাট-বাজার হল হোয়াইক্যং বাজার এবং মিনা বাজার।

## দর্শনীয় স্থান
* কুদুম গুহা
* তৈংগ্যার পাহাড়
* কুঠি পাহাড়
* নাফ নদী

## জনপ্রতিনিধি
* বর্তমান চেয়ারম্যান: নুর আহমদ আনোয়ারী

## আরও দেখুন
* টেকনাফ উপজেলা
* টেকনাফ মডেল থানা
* কক্সবাজার জেলা

## তথ্যসূত্র

## বহিঃসংযোগ

বিষয়শ্রেণী:টেকনাফ উপজেলার ইউনিয়ন
বাহারছড়া ইউনিয়ন, টেকনাফ

**বাহারছড়া** বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।

## আয়তন
বাহারছড়া ইউনিয়নের আয়তন ৩৭৮২ একর (১৫.৩১ বর্গ কিলোমিটার)।

## জনসংখ্যা
২০২২ সালের জনশুমারি পরিসংখ্যান অনুযায়ী ইউনিয়নের লোকসংখ্যা ৪২,০০৫ জন। এর মধ্যে ৪১,৪৩৩জন মুসলিম, ২১৫জন হিন্দু, ৩৫৫জন বৌদ্ধ এবং ২জন খ্রিস্টান।

## অবস্থান ও সীমানা
টেকনাফ উপজেলার সর্ব-পশ্চিমে বাহারছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৮ কিলোমিটার। এ ইউনিয়নের পূর্বে টেকনাফ সদর ইউনিয়ন ও হোয়াইক্যং ইউনিয়ন, উত্তরে উখিয়া উপজেলার জালিয়াপালং ইউনিয়ন এবং পশ্চিমে ও দক্ষিণে বঙ্গোপসাগর অবস্থিত।

## প্রশাসনিক কাঠামো
বাহারছড়া ইউনিয়ন টেকনাফ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
* শামলাপুর
* পুরানপাড়া
* মন্তলিয়া
* উত্তর শিলখালী
* দক্ষিণ শিলখালী
* চকিদারপাড়া
* কাদেরপাড়া
* হলবনিয়া
* হাজামপাড়া
* মিয়ারপাড়া
* মাথাভাঙ্গা
* জাহাজপুরা
* মারিশবনিয়া
* বড় ডেইল
* কচ্ছপিয়া
* নোয়াখালীপাড়া

## শিক্ষা ব্যবস্থা
বাহারছড়া ইউনিয়নের সাক্ষরতার হার ১৩.৪৫%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* শামলাপুর উচ্চ বিদ্যালয়
* বাহারছড়া গার্লস স্কুল এন্ড কলেজ
* মারিশবনিয়া উচ্চ বিদ্যালয়

;নিম্ন মাধ্যমিক বিদ্যালয়
* বাহারছড়া ইকো নিম্ন মাধ্যমিক বিদ্যালয়

;প্রাথমিক বিদ্যালয়
* জাব্বারিয়া শাহীন শরীফ সরকারী প্রাথমিক বিদ্যালয়  
* উত্তর শীলখালী সরকারি প্রাথমিক বিদ্যালয়
* জাহাজপুরা সরকারি প্রাথমিক বিদ্যালয়
* দক্ষিণ বড় ডেইল সরকারি প্রাথমিক বিদ্যালয়
* দক্ষিণ শীলখালী সরকারি প্রাথমিক বিদ্যালয়
* নোয়াখালীপাড়া সরকারি প্রাথমিক বিদ্যালয়
* বড় ডেইল সরকারি প্রাথমিক বিদ্যালয়
* শামলাপুর সরকারি প্রাথমিক বিদ্যালয়
* হাজামপাড়া রেড ক্রিসেন্ট সরকারি প্রাথমিক বিদ্যালয় 

;মাদ্রাসা 
* দারুল উলুম শামলাপুর
* আল হাসানাত ইন্টারন্যাশনাল মাদ্রাসা

## যোগাযোগ ব্যবস্থা
বাহারছড়া ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। প্রধান যোগাযোগ মাধ্যম সিএনজি চালিত অটোরিক্সা এবং টমটম। এছাড়াও বর্তমানে কক্সবাজার-টেকনাফ মেরিন ড্রাইভ দিয়ে সমুদ্রের নান্দনিক সৌন্দর্য উপভোগ করতে করতে পুরো বাহারছড়া ইউনিয়ন ঘুরে বেড়ানো যায়।

## খাল ও নদী
বাহারছড়া ইউনিয়নের দক্ষিণ-পশ্চিম সীমান্ত জুড়ে রয়েছে বঙ্গোপসাগর।

## হাট-বাজার
বাহারছড়া ইউনিয়নের প্রধান হাট-বাজার হল শামলাপুর বাজার।

## দর্শনীয় স্থান
* নোয়াখালী পাড়া ঝর্ণা
* উত্তর শিলখালি ফায়ারিং রেঞ্জ
* বঙ্গোপসাগর
* শামলাপুর সমুদ্র সৈকত
* জাহাজপুরা গর্জন বাগান

## জনপ্রতিনিধি
* বর্তমান চেয়ারম্যান: আমজাদ হোসেন খোকন সিকদার

## আরও দেখুন
* টেকনাফ উপজেলা
* টেকনাফ মডেল থানা
* কক্সবাজার জেলা

## তথ্যসূত্র

## বহিঃসংযোগ

বিষয়শ্রেণী:টেকনাফ উপজেলার ইউনিয়ন
সেন্টমার্টিন ইউনিয়ন

**সেন্টমার্টিন** বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটি একটি বাংলাদেশের একমাত্র প্রবাল দ্বীপ এবং এটি বাংলাদেশের সর্ব-দক্ষিণের ইউনিয়ন। এ দ্বীপের অপর নাম নারিকেল জিঞ্জিরা।

## আয়তন
সেন্টমার্টিন ইউনিয়নের আয়তন ১৯৭৭ একর (৮ বর্গ কিলোমিটার)।

## জনসংখ্যা
২০২২ সালের জনশুমারি পরিসংখ্যান অনুযায়ী সেন্টমার্টিন ইউনিয়নের লোকসংখ্যা ৮,৪৯২জন। এর মধ্যে ৮,৪৭১জন মুসলিম, ১৯জন হিন্দু এবং ২জন বৌদ্ধ।

## অবস্থান ও সীমানা
টেকনাফ উপজেলার সর্ব-দক্ষিণে বঙ্গোপসাগরের মাঝে সেন্টমার্টিন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪২ কিলোমিটার। এ ইউনিয়নের চতুর্দিকে বঙ্গোপসাগর, তবে উত্তরে টেকনাফ উপজেলার মূল ভূখণ্ডের সাবরাং ইউনিয়ন এবং পূর্বে মায়ানমারের মূল ভূখণ্ডের রাখাইন প্রদেশ অবস্থিত।

## নামকরণ
চট্টগ্রাম বিশ্ববিদ্যালয়ের উদ্ভিদবিদ্যা বিভাগের অধ্যাপক শেখ বখতিয়ার উদ্দিন এর মতে, ১৯০০ খ্রিস্টাব্দে দ্বীপটিকে যখন ব্রিটিশ ভারতের অন্তর্ভুক্ত করা হয়, তখন চট্টগ্রামের জেলা প্রশাসক মার্টিনের নাম অনুসারে দ্বীপটির নামকরণ করা হয়।

## প্রশাসনিক কাঠামো
থাম্ব|ইউনিয়ন পরিষদ ভবন
সেন্টমার্টিন ইউনিয়ন টেকনাফ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
* পুর্বপাড়া
* পশ্চিমপাড়া
* দক্ষিণপাড়া
* উত্তরপাড়া
* নজরুলপাড়া
* মাঝেরপাড়া
* ডেইলপাড়া
* কোনারপাড়া
* গলাচিপাপাড়া
* আশ্রয়ন কলোনি পাড়া

## শিক্ষা ব্যবস্থা
সেন্টমার্টিন ইউনিয়নের সাক্ষরতার হার ১৫.১৩%। এ ইউনিয়নে ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।

## শিক্ষা প্রতিষ্ঠান
; মাধ্যমিক বিদ্যালয়:
*সেন্ট মার্টিন বিএন ইসলামিক স্কুল এন্ড কলেজ

; সরকারি প্রাথমিক বিদ্যালয়:
* জিঞ্জিরা সরকারি প্রাথমিক বিদ্যালয়
; বেসরকারি প্রাথমিক বিদ্যালয়ঃ
* সেন্টমার্টিন ক্রিড প্রাথমিক বিদ্যালয়
* দক্ষিণপাড়া শেখ রাশেল প্রাথমিক বিদ্যালয়

## যোগাযোগ ব্যবস্থা
সেন্টমার্টিন ইউনিয়নে যোগাযোগের প্রধান পথ হল নৌপথ। টেকনাফ উপজেলার মূল ভূখণ্ড থেকে ট্রলার, স্পীড বোট, জাহাজ ইত্যাদি নৌযানের মাধ্যমে এ ইউনিয়নে যাওয়া যায়।

## ধর্মীয় উপাসনালয়
সেন্টমার্টিন ইউনিয়নে ১৯টি মসজিদ রয়েছে।
এর মধ্যে উল্লেখযোগ্য_পুর্বপাড়া জামে মসজিদ ও মাঝেরপাড়া জামে মসজিদ আর উল্লেখযোগ্য মাদ্রাসা হলো ইসলামিক রিসার্চ সেন্টার ও মাঝের পাড়া বড় মাদ্রাসা।
## সামাজিক সংগঠন

## খাল ও নদী
সেন্টমার্টিন ইউনিয়নের চতুর্দিকে বঙ্গোপসাগর।

## হাট-বাজার
সেন্টমার্টিন ইউনিয়নের প্রধান হাট-বাজার
হল পূর্বপাড়া বাজার।

## দর্শনীয় স্থান ও বিষয়াবলি

* সমুদ্র সৈকত
* ছেঁড়া দ্বীপ
* মেরিনপার্ক-গলাচিপা
* পাথরের মানুষ
* পাথরের প্রাকৃতিক বাঁধ
* সারি সারি নারিকেল গাছ
* বড় পাথরের বাঁদ/দারুচিনি দ্বীপ
* সূর্যোদয় ও সূর্যাস্ত
* পূর্ণিমা
* শত প্রজাতির সামুদ্রিক মাছ
* নানান ডিজাইনের নৌকা
* সাগরের বুকে বিশুদ্ধ মিষ্টি পানি

## জনপ্রতিনিধি
* চেয়ারম্যান: মুজিবুর রহমান

## আরও দেখুন
* সেন্টমার্টিন দ্বীপ
* টেকনাফ উপজেলা
* টেকনাফ মডেল থানা
* কক্সবাজার জেলা

## তথ্যসূত্র

## বহিঃসংযোগ

বিষয়শ্রেণী:টেকনাফ উপজেলার ইউনিয়ন